KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2022. november 23–i ülésére)

TÁRGY: 
A 2022. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.. Áht.) 34. §-a alapján, tekintettel Kiskőrös Város 2022. évi költségvetéséről szóló 3/2022. (II.24.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 
Az alábbiak a legfontosabb módosító tényezők:

Rendezésre került a július-augusztus hónapokban kifizetett szociális ágazati összevont pótlék (8.523.675 Ft).
Az iparűzési adó mérték csökkentése miatti bevételkieséshez nyújtott állami támogatás 2. részlete 92.761.981 Ft.

Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyában megkötött támogatási szerződések módosulnak (19,247 millió Ft-tal), ennek megfelelően az előirányzatok is rendezésre kerültek.
A Petőfi Sándor Városi Könyvtár 3 millió Ft NKA támogatást nyert, bevételek, kiadások beépítésre kerültek.
A Polgármester céltartalékokkal kapcsolatos döntései rendeletben történő átvezetése:
· Kiskőrösi Polgármesteri Hivatal klíma rendszerének bővítésére 11.782.486 Ft,

· Fogászati eszközök beszerzésére 10.688.000 Ft,

· Kiskőrös Város Szlovák Nemzetiségi Önkormányzata „Szlovák hagyományaink velünk élnek” projekt költségeire 4.005.126 Ft,

· Településrendezés, fejlesztés többletkiadásaira 3.000.000 Ft,
· Tüskös park kiadásaira 2.679.700 Ft,

· Kiskőrös Város Fúvószenekarát és Mazsorett Csoportját Támogatók Egyesülete „Kiskőrösi Országos Mazsorett Fesztivál” költségeire 400.000 Ft,

· Kiskőrös Helyőrség Nyugállományúak Klubja „Petőfi Sándor nevét viselő alakulat” megvendégelésének költségeire 150.000 Ft,

· JP TEAM Sportlövész Egyesület „Steel Challenge – Petőfi kupa 200 Minősítő verseny” költségeire 150.000 Ft, 

· Kiskőrösi TaiChi Egyesület 20 éves fennállásának ünnepi rendezvényre 100.000 Ft.
A 7/6 tartalék tartalék növelésre került 66 millió Ft-tal.

A fentiek alapján javasolom, hogy a Képviselő-testület Kiskőrös Város 2022. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2022. november 15.









Domonyi László s.k.,

                                                                                                                polgármester
Kiskőrös Város Önkormányzata 

Képviselő-testületének

 .../2022. (...) önkormányzati rendelete
Kiskőrös Város 2022. évi költségvetéséről szóló 3/2022. (II. 24.) önkormányzati rendelet módosításáról
(tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §
(1) A Kiskőrös Város 2022. évi költségvetéséről szóló 3/2022. (II. 24.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

(A Képviselő-testület Kiskőrös Város 2022. évi költségvetésének)

„a)
költségvetési kiadások főösszegét: 5.473.838.107 forintban”

(állapítja meg.)

(2) A Kr. 3. § (1) bekezdés c) pontja helyébe a következő rendelkezés lép:

(A Képviselő-testület Kiskőrös Város 2022. évi költségvetésének)

„c)
költségvetési bevételi főösszegét: 3.774.856.506 forintban”

(állapítja meg.)

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 182.640.550 forint jelen rendelet 7. mellékletében meghatározott célonkénti bontásban.”

3. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

4. §
Ez a rendelet a kihirdetését követő napon lép hatályba.

